Protokoll sentralstyremøte 05/17

Norges Blindeforbunds Ungdom

9.-11 juni, Hotel Indigo Berlin - Alexanderplatz

**Tidspunkt:**

Fredag 9.juni: 19:30-22:00

Lørdag 10. juni: 09:00-13:30

Søndag 11. juni: 11:15-13:00

Til stede:

Leder: Ida Sødahl Utne

Nestleder: Bernt Wu

3. Styremedlem: Henning Knudsen

4. Styremedlem: Stian Snoen

5. Styremedlem: Ellinor Hidle

1. Varamedlem: Fatuma Abdi

2. Varamedlem: Isabel Engan

Fra administrasjonen deltok Trine-Lise Østlund Blime (ref) og Cecilie Bjørnerud.

Innholdsfortegnelse

[**SAK 063/17 Godkjenning av innkalling og saksliste** 3](#_Toc484612014)

[**SAK 064/17 Orienteringer** 3](#_Toc484612015)

[A) Barne og ungdomstinget 3](#_Toc484612016)

[B) Landsmøte DBSU 3](#_Toc484612017)

[**SAK 065/17 Invitasjoner** 3](#_Toc484612018)

[**SAK 066/17 Regionene Rundt** 4](#_Toc484612019)

[A) Region Vest 4](#_Toc484612020)

[B) Region Sør 4](#_Toc484612021)

[C) Region Nord 4](#_Toc484612022)

[D) Region Hedmark og Oppland   4](#_Toc484612023)

[E) Region Midt-Norge 5](#_Toc484612024)

[F) Region Øst 6](#_Toc484612025)

[**SAK 067/17 NBfU i Media og sosiale medier** 6](#_Toc484612026)

[**SAK 068/17 NBfU-Bloggen** 6](#_Toc484612027)

[**SAK 069/17 Evaluering av Tillitsvalgtskonferansen** 7](#_Toc484612028)

[**SAK 070/17 Økonomi** 7](#_Toc484612029)

[**SAK 071/17 Regnskap 2016** 7](#_Toc484612030)

[**SAK 072/17 Sakspapirer til landsmøtet** 8](#_Toc484612031)

[**SAK 073/17 Interessepolitikk** 9](#_Toc484612032)

[**SAK 074/17 Datoplan 2017** 10](#_Toc484612033)

# **SAK 063/17 Godkjenning av innkalling, saksliste og protokoll fra møte 05/17**

Vedtak: Innkalling og saksliste godkjennes, med enkelte tillegg til sakslisten. Protokoll fra møte 05/17 godkjennes

# 

# **SAK 064/17 Orienteringer**

## Barne og ungdomstinget

Stian orienterte om Barne- og ungdomstinget. Han og Viktoria Røksland representerte NBfU på tinget. De vedtok nytt barne- og ungdomspolitisk program. Sentralstyret anser tilstedeværelse på Barne og Ungdomstinget som svært lærerikt.

b) Landsmøte DBSU

Bernt og Stian, som var NBfUs representanter, orienterte om møtet. Det er viktig at vi i NBfU er til stede på landsmøtene i våre nordiske søsterorganisasjoner.

1. **Yellowing Reikjavik**

Ellinor og Fatuma skal til Island for å være med på aksjonen Yellowing.

1. **Aksjonsuken**

Fatuma orienterte om arbeidet i utvalget for aksjonsuken. Blindeforbundet har sendt ut en undersøkelse til alle sine medlemmer der de forespørres om sitt teknologiske nivå. 5 % av de spurte under 30 år føler at de trenger mer opplæring i IKT. Det ble diskutert hvordan NBfU kan bidra i fylkeslagenes arbeid under aksjonsuken.

Vedtak: sakene tas til orientering

# 

# **SAK 065/17 Invitasjoner**

Ida er valgt som delegat til Blindeforbundets landsmøte for Sør-Trøndelag. Bernt ble på forrige styremøte valgt som vara. Bernt blir derfor NBfUs observatør på landsmøtet.

Vedtak: Bernt Wu er NBfUs observatør på landsmøtet til Norges Blindeforbund.

# **SAK 066/17 Regionene Rundt**

## Region Vest

Bernt orienterte om arbeidet i region vest. De har startet arbeidet og hatt et oppstartsmøte for det nye styre. Det arbeides med å inngå en bingo-avtale. Sentralstyret ser at det gjøres mye godt arbeid i regionen, og oppfordrer derfor region Vest til å bruke de sentrale informasjonskanalene, så vel som de regionale, for å trekke så mange som mulig til regionens aktiviteter.

## Region Sør

Fatuma orienterte om sentralstyrets arbeid i region Sør. Det planlegges et julebord 24-26 november i Kristiansand. Black Friday på fredag og bading på lørdag med julemiddag på kvelden. Et forslag som kom inn var å se på muligheten for å besøke Hennig Olsen isfabrikk.

1. Region Nord

Isabel orienterte om arbeidet i region nord. De skal være med på sommerturen til region midt til Namskogan. De fikk innvilget penger fra herreløse arv til en scootertur over Finnmarksvidda. De skal snart ha en ringerunde der de kontakter samtlige medlemmer. De har fylt opp samtlige delegatplasser til landsmøtet.

## Region Hedmark og Oppland

Stian orienterte om årsmøte i regionen. De hadde ikke nok personer til å konstituere et styre etter vedtektenes § 5, punkt 6. Sentralstyret diskuterte det videre arbeidet i regionen. Sentralstyret registrerer at det er få aktive medlemmer i regionen, og at det er nødvendig med økt aktivitet før det vil være mulig å igjen konstituere et styre. Det ble diskutert om det mest hensiktsmessige er å arrangere aktiviteter for regionens medlemmer innad i regionen, eller å kontakte de tilstøtende regioner med en forespørsel om samarbeid. Tatt i betraktning medlemmenes bosted, aktuelle samarbeidspartnere, et ønske om så kort vei til aktiviteter som mulig, og regionens historie, konkluderer sentralstyret med at aktiviteter i regionen i den nærmeste tid bør gjennomføres av organisasjonens sentralledd. Regionskontakten får ansvaret for å skape aktivitet, men kan henvende seg til resten av sentralstyret ved behov.

Videre diskuterte sentralstyret mulighetene for igjen å etablere et valgt styre i regionen, og så blant annet på om et styre kan konstitueres med en kombinasjon av synshemmede og seende medlemmer etter vedtektenes § 5, punkt 6, tredje avsnitt.

1. Region Midt-Norge

Henning orienterte om arbeidet i region Midt. De har startet opp et prosjekt der målet er å skape et hotell drevet av funksjonshemmede.

De har planlagt sommertur til Namskogan der medlemmer av region Nord også er invitert.

De har fått innvilget 80.000kr til et kurs i haptisk kommunikasjon, som er planlagt avholdt i desember.

De har en fulltallig landsmøtedelegasjon.

## Region Øst

Ellinor orienterte om arbeidet i region Øst. De har hatt en Lisebergtur i mai og skal ha styremøte neste helg. Julebord er planlagt annen helg i desember. Regionen har fått støtte fra Extra express på 30000 for å avholde et kurs i informasjonsteknologi.

**Vedtak: saken tas til orientering.**

**SAK 067/17 NBfU i Media og sosiale medier**

Trine orienterte. Det er 1175 personer som liker facebooksiden (+86 siden forrige møte). Den siste uken har innleggene våre nådd 3264 personer.

143 følgere på Twitter (Ingen endring siden forrige møte)

443 følgere på Instagram (+ 39 siden forrige møte)

NBfU region midt har hatt et redaksjonelt oppslag om Hotellprosjektet sitt.

Henning skal skrive et leserinnlegg før neste møte og ida skal se på muligheten for og igjen komme på trykk med tidligere sak om utilgjengelige valglister.

Sentralstyret minner om vedtak gjort på sentralstyremøtet 08. 2016, der det fremgår at alle sentralstyremedlemmer skal prøve å komme på trykk før kommende landsmøtet.

vedtak: Saken tas til orientering

# 

# **SAK 068/17 NBfU-Bloggen**

Ida orienterte. Sentralstyret er delt i synet på om blogg er et ønsket medium, og hvilken plattform en slik blogg skal bygges på. Sentralstyret ble enig i at det viktigste er å oppgradere nettsidene, og eventuelt ha en bloggliknende fane på denne. Eventuelle utgifter med ny nettside tas opp på landsmøtet. Sentralstyret mener dette er så viktig, at det bør legges frem som et punkt i NBfUs målplan, som vedtas av landsmøtet.

Vedtak: Saken tas opp på NBfUs landsmøte.

SAK 069/17 Evaluering av Tillitsvalgtskonferansen

Trine orienterte om de innkommende evalueringene av tillitsvalgtkonferansen. Sentralstyret diskuterte disse, samt egne erfaringer fra arrangementet. Det var i stor grad enighet om at konferansens innhold og gjennomføring var god. Foredrag om sosiale medier var i litt for stor grad rettet mot bilder, og sentralstyret er usikre på deltakernes utbytte av dette. Det ble også kommentert at det hadde vært hensiktsmessig med økt nivåinndeling. Det hadde kun kommet inn seks evalueringer, og sentralstyret diskuterte om det igjen skal legges inn en felles evaluering på slutten av hvert arrangement, både for å få flere besvarelser, og for å minimere tiden mellom arrangementet og evalueringen. Til tross for gode tilbakemeldinger om selve innholdet av konferansen, registrerer sentralstyret at det neste gang er hensiktsmessig med en noe klarere rollefordeling innad i prosjektgruppen, og en økning i antallet prosjektgruppemøter.

Vedtak: Evalueringen tas til etterretning.

# 

# **SAK 070/17 Økonomi**

Trine orienterte om den økonomiske situasjonen per mars 2017.

Vedtak: Saken tas til orientering

# 

# **SAK 071/17 Regnskap 2016**

Trine orienterte. Regnskapet ble diskutert, før godkjenning.

Vedtak: Regnskap for 2016 godkjennes. Sentralstyrets medlemmer underskriver regnskapet.

# 

# **SAK 072/17 Sakspapirer til landsmøtet**

Sakspapirer til landsmøtet ble diskutert.

Sentralstyret ønsker en egen sak som handler om utvalg. Dette blir en sak under innsendte saker. Sentralstyret registrerer at det på forrige landsmøtet ble fremmet et forslag om at medlemsutvalget og interessepolitisk utvalg skulle vedtas som faste utvalg, men at dette ikke ble gjort av landsmøtet. Sentralstyret ønsker derfor å fremme et slikt forslag som en innsendt sak.

Målplan ble diskutert, herunder om denne skal fremmes for ett eller to år.

Sentralstyret ønsker å foreslå følgende målplan til landsmøtet:

Målplanpunkt 1. arbeidet med utdanningspunktet som ble vedtatt på landsmøtet 2016 videreføres.

Målplanpunkt 2. Utadrettet kommunikasjon:

Det skal i løpet av landsmøteperioden se på følgende:

* Nye hjemmesider
* Blogg og andre eksterne kommunikasjonsplattformer

Det ble også diskutert om det skal foreslås flere målplanpunkter.

Under saken "valg" blir det også valgt representant til sentralstyret i blindeforbundet. Dette er nødvendig dersom vedtektsending om utvidelse av sentralstyret vedtas på landsmøtet i blindeforbundet. Sentralstyret understreker at dersom Blindeforbundets vedtekter ikke endres, vil valget av dette sentralstyremedlemmet være en nullitet. Det sendes en oppfordring til valgkomiteen om å foreslå en kandidat også til denne plassen.

Landsmøtetemaet for landsmøtet 2017 blir todelt. Den første halvtimen blir informasjon og foredrag om midt sitt hotellprosjekt. Den andre delen blir et foredrag om generelle støtteordninger, BPA, støttekontakt, lese og sekretærhjelp og andre lignende ting som det blir diskusjoner rundt på landsmøtet. Dette for å gi delegatene godt faktagrunnlag. Utvalget gis imidlertid fullmakt til å endre landsmøtetema dersom de finner det hensiktsmessig.

Vedtak: Administrasjonen og arbeidsgruppen jobber videre med sakspapirene til landsmøtet. Fristen for å sende inn saker er 4. august. Arbeidsgruppen gis fullmakt til å fastsette og endre programmet.

# 

# **SAK 073/17 Interessepolitikk**

Det er kommet en sjette påmelding til Arendalsuka. Sentralstyret vil derfor sende to grupper bestående av tre personer. Forøvrig henvises til sak 061/17.

Interessepolitisk utvalg og utdanningsutvalget er nå slått sammen, ettersom utvalgene anså dette som mest hensiktsmessig.

Sentralstyret diskuterte også de innspillene til interessepolitisk arbeid som kom fra deltakerne på tillitsvalgtkonferansen.

Vedtak: Det sendes 6 deltakere og fire ledsagere til Arendalsuka. Forøvrig tas saken til orientering.

SAK 074/17 Retningslinjene fra trygghetsgruppen

Trygghetsgruppen har sendt følgende tillegg til retningslinjene om hvem som kan være medlemmer i trygghetsgruppen:

\* Medlem av trygghetsgruppen kan ikke være familiemedlemmer (herunder foreldre, søsken) samt gifte, samboere eller kjærester med medlemmer i NBfU.

Det ble diskutert om det er hensiktsmessig å binde opp fremtidige valg av trygghetsgruppens medlemmer med et slikt innskrenkende kulepunkt. Sentralstyret støtter trygghetsgruppens intensjon, men mener samtidig at den enkeltes forhold vil være så individuelle, at det ikke er hensiktsmessig å fastsette et slikt unntak fra valgbarheten. Sentralstyret understreker likevel at et slikt forhold i de fleste tilfeller vil føre til at personen ikke vil være nøytral, slik retningslinjene allerede fastsetter. Forøvrig henvises til sak 039/17.

Vedtak: Det foretas ingen endringer av retningslinjer for trygghetsgruppen.

**SAK 074/17 Serviceavtalen**

Ved en meget beklagelig glipp, er sentralstyrets forslag til ny service-avtale, vedtatt på sentralstyremøte 01/2017, forsvunnet. Det må derfor utarbeides et nytt utkast, basert på de innkommende høringssvarene fra regionene.

Vedtak: Henning Knudsen utarbeider et nytt utkast. Denne godkjennes av sentralstyret på mail, og skal fremmes for regionene innen 1. september.

**SAK 074/17 Deltagerguiden**

Marte Berg har sendt inn et forslag til forkortet deltaker og ledsagerguide. Sentralstyret diskuterte disse. Sentralstyret mente at denne guiden var meget god.

Vedtak: Ellinor Hidle gjennomgår guidene med sikte på å gjøre enkelte redaksjonelle endringer. Guidene sendes deretter sentralstyret for godkjenning

# **SAK 074/17 Datoplan 2017**

**Juli:**

17.-23. juli – Nordisk Leir i Danmark

**August:**

9. august Sentralstyremøte telefon 18:00

18.-20. august – ekkolokasjonskurs

**September:**

14-17. september – landsmøte

Møtet ble hevet 12:45